CELEX: 32020R1419
Language: sl
Date: 2020-10-07 00:00:00
Title: Uredba Komisije (EU) 2020/1419 z dne 7. oktobra 2020 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe askorbinske kisline (E 300) in citronske kisline (E 330) na beli zelenjavi, namenjeni za nadaljnjo predelavo (Besedilo velja za EGP)

8.10.2020   
               
               
                  SL
               
               
                  Uradni list Evropske unije
               
               
                  L 326/11
               
            
         UREDBA KOMISIJE (EU) 2020/1419
         z dne 7. oktobra 2020
         o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe askorbinske kisline (E 300) in citronske kisline (E 330) na beli zelenjavi, namenjeni za nadaljnjo predelavo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
         ob upoštevanju naslednjega:
         
                     (1)
                  
                  
                     V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
                  
               
                     (2)
                  
                  
                     Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
                  
               
                     (3)
                  
                  
                     V skladu s Prilogo II k Uredbi (ES) št. 1333/2008 sta askorbinska kislina (E 300) in citronska kislina (E 330) trenutno odobreni za uporabo kot aditiva za živila v široki paleti živil.
                  
               
                     (4)
                  
                  
                     Komisija je 17. decembra 2018 prejela zahtevek za spremembo pogojev uporabe askorbinske kisline (E 300) in citronske kisline (E 330), ki ju vsebuje kategorija živil 04.1.2 „Olupljeno, narezano in sesekljano sadje in zelenjava“ za odobritev uporabe navedenih snovi na beli zelenjavi, namenjeni za nadaljnjo predelavo, vključno s toplotno obdelavo, kot so pečenje, kuhanje v sopari ali pečenje na žaru, preden jo končni potrošnik zaužije.
                  
               
                     (5)
                  
                  
                     Pri beli zelenjavi, narezani na rezine, narezani, sesekljani ali razrezani na kocke, se lahko pojavi encimsko porjavenje, saj se celice razgradijo, iz tkiv pa se sprostijo encimi, zlasti polifenol oksidaze. Encimsko porjavenje se lahko nadzoruje tako, da se zelenjava za nekaj minut potopi v vodno raztopino, ki vsebuje askorbinsko kislino (E 300) in citronsko kislino (E 330) pri najvišji koncentraciji 1 %. Iz zahtevka je razvidno, da se s predlagano uporabo navedenih aditivov kot antioksidantov na nepredelani zelenjavi, namenjeni za nadaljnjo predelavo, vključno s toplotno obdelavo, pred zaužitjem zmanjšajo živilski odpadki, saj se izboljša splošna kakovost hrane in podaljša rok uporabnosti tretirane zelenjave, in sicer do pet dni.
                  
               
                     (6)
                  
                  
                     V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če zadevna posodobitev ne bo imela učinka na zdravje ljudi.
                  
               
                     (7)
                  
                  
                     Agencija je 6. maja 2015 objavila znanstveno mnenje o ponovni oceni varnosti askorbinske kisline (E 300) kot aditiva za živila. Agencija je ugotovila, da uporaba askorbinske kisline (E 300) kot aditiva za živila pri sporočenih načinih in ravneh uporabe ne predstavlja tveganja za varnost in da za askorbinsko kislino in njene soli ni potrebe po številčnem sprejemljivem dnevnem vnosu (ADI). Taka ugotovitev pomeni, da gre za snov z zelo majhnim tveganjem za varnost in da obstajajo zanesljive informacije o izpostavljenosti in toksičnosti ter majhna verjetnost škodljivih učinkov na zdravje ljudi pri odmerkih, ki ne povzročajo prehranskega neravnovesja pri živalih (3).
                  
               
                     (8)
                  
                  
                     Varnost citronske kisline (E 330) je leta 1990 ocenil Znanstveni odbor za hrano, ki je svoj ADI opredelil kot „ni določen“ (4). Izraz „ni določen“ pomeni, da je iz razpoložljivih toksikoloških, biokemičnih in kliničnih podatkov razvidno, da skupni dnevni vnos snovi, ki izhaja iz njene naravne pojavnosti in sedanjih uporab v živilih pri vsebnosti, ki je potrebna, da se doseže želeni tehnološki učinek, ne pomeni tveganja za zdravje. Do ponovne ocene citronske kisline (E 330) v okviru programa za ponovno oceno aditivov za živila iz Uredbe Komisije (EU) št. 257/2010 (5) Komisija meni, da ta ocena varnosti ostaja veljavna podlaga za njeno odločitev iz istih razlogov, zaradi katerih je takrat na podlagi meril iz uvodne izjave 5 navedene uredbe menila, da je citronska kislina (E 330) snov z zelo majhnim tveganjem in da njena ponovna ocena ni bila prednostna naloga.
                  
               
                     (9)
                  
                  
                     Ker uporaba askorbinske kisline (E 300) in citronske kisline (E 330) kot antioksidantov na predpakirani beli zelenjavi, namenjeni za nadaljnjo predelavo, vključno s toplotno obdelavo, pred zaužitjem ne bo imela učinka na zdravje ljudi, ni treba zaprositi za mnenje Agencije.
                  
               
                     (10)
                  
                  
                     Prilogo II k Uredbi (ES) št. 1333/2008 bi bilo zato treba ustrezno spremeniti.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga II k Uredbi (ES) št. 1333/2008 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. oktobra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 354, 31.12.2008, str. 16.
         
            (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
         
            (3)  EFSA Journal 2014;12(6):3697.
         
            (4)  Reports of the Scientific Committee for Food (Poročila Znanstvenega odbora za hrano), petindvajseta serija, 1991, str. 13 (https://ec.europa.eu/food/sites/food/files/safety/docs/sci-com_scf_reports_25.pdf).
         
            (5)  Uredba Komisije (EU) št. 257/2010 z dne 25. marca 2010 o določitvi programa za ponovno oceno odobrenih aditivov za živila v skladu z Uredbo (ES) št. 1333/2008 Evropskega parlamenta in Sveta o aditivih za živila (UL L 80, 26.3.2010, str. 19).
      
      
         
            PRILOGA
            Del E Priloge II k Uredbi (ES) št. 1333/2008 se spremeni:
            
               (1)   
               v kategoriji živil 04.1.2 „Olupljeno, narezano in sesekljano sadje in zelenjava“ se vnos za askorbinsko kislino (E 300) nadomesti z naslednjim:
               
                            
                        
                        
                           „E 300
                        
                        
                           askorbinska kislina
                        
                        
                           
                              quantum satis
                           
                        
                        
                            
                        
                        
                           samo predpakirano, ohlajeno, nepredelano sadje in zelenjava za takojšnje uživanje, predpakiran, nepredelan in olupljen krompir ter predpakirana bela zelenjava, namenjena za nadaljnjo predelavo, vključno s toplotno obdelavo, pred zaužitjem“
                        
                     
            
               (2)   
               v kategoriji živil 04.1.2 „Olupljeno, narezano in sesekljano sadje in zelenjava“ se vnos za citronsko kislino (E 330) nadomesti z naslednjim:
               
                            
                        
                        
                           „E 330
                        
                        
                           citronska kislina
                        
                        
                           
                              quantum satis
                           
                        
                        
                            
                        
                        
                           samo predpakirano, ohlajeno, nepredelano sadje in zelenjava za takojšnje uživanje, predpakiran, nepredelan in olupljen krompir ter predpakirana bela zelenjava, namenjena za nadaljnjo predelavo, vključno s toplotno obdelavo, pred zaužitjem“